Diari Oficial de la Generalitat Valenciana


Sumari del DOGV 6047, del 01-07-2009 (2009/7696)

RESOLUCIÓ de 25 de juny de 2009, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2009/2010, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/7696


Data del document
:   25-06-2009

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 25 de juny de 2009, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2009/2010, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana. [2009/7696]  
L'Orde de 19 de maig de 2009 de la Conselleria d'Educació establix l'organització, estructura i funcionament d'un programa experimental plurilingüe a la Comunitat Valenciana (DOCV núm. 6034 de 12.06.2009).  
La dita norma establix que el programa experimental plurilingüe s'aplicarà en aquells centres educatius públics d'Educació Infantil i Educació Primària que, ubicats en l'àmbit territorial de la Comunitat Valenciana, determine la Conselleria d'Educació; el programa es limita en el curs 2009/2010 al primer curs del segon cicle d'Educació Infantil.  
Així mateix, l'orde referida preveu que la provisió del professorat en este programa es realitzarà, si és el cas, a través de comissió de servicis, fixant els requisits de titulació, així com la consideració com a mèrit del maneig de les tecnologies de la informació i de la comunicació, i l'experiència prèvia en projectes d'innovació.  
En virtut d'això, i fent ús de les atribucions conferides per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta Direcció General ha resolt regular la present convocatòria, d'acord amb les bases següents:  
I. Participants  
Base primera. Poden participar de forma voluntària en este procediment d'adjudicació de llocs, en règim de comissió de servicis, els funcionaris de carrera del cos de Mestres, especialistes o habilitats en Educació Infantil, en situació de servici actiu, que ocupen llocs de treball amb caràcter definitiu en centres docents públics no universitaris dependents de la Generalitat i que posseïsquen alguna de les titulacions següents:  
a) Especialista o habilitat en anglés.  
b) Tindre superats, almenys tres cursos de la llicenciatura en Filologia anglesa i/o Traducció i Interpretació.  
c) Certificat elemental expedit per les escoles oficials d'idiomes o certificat de Nivell Intermedi (idioma anglés).  
d) Certificat del Nivell B1 d'una institució reconeguda a este efecte (idioma anglés).  
Base segona. Els participants en la present convocatòria hauran d'estar en possessió del Certificat de Capacitació o del Diploma de Mestre de Valencià excepte en el cas que el participant estiga habilitat en Filologia: Valencià.  
II. Llocs de treball la provisió dels quals s'oferix  
Base tercera. Els llocs objecte de la present convocatòria són els següents:  
- CEIP Sanchis Yago de Castelló (codi de centre 85129214): 2 llocs d'Educació Infantil.  
- CEIP Costa Blanca d'Alacant (codi de centre 84068914): 2 llocs d'Educació Infantil.  
- CEIP Núm. 9 d'Alzira (codi de centre 92602416): 2 llocs d'Educació Infantil.  
III. Format i ompliment de la petició  
Base quarta. Els que desitgen participar en la convocatòria hauran de presentar l'oportuna instància, segons model que es facilitarà als interessats i que podran obtindre en les direccions territorials d'Educació d'Alacant, Castelló i València, acompanyada de la documentació que a continuació es detalla:  
1. En el cas que no conste en el Registre de Personal Docent de la Conselleria, còpia compulsada que acredite el compliment dels requisits per a participar en la present convocatòria assenyalats en les bases primera i segona de la present convocatòria.  
2. Currículum on constaran els mèrits acadèmics, professionals i de formació, datat i firmat, així com la justificació documental dels mèrits al·legats.  
Base quinta. La instància, així com la resta de la documentació que l'acompanye, es dirigirà al director territorial d'Educació de la província en el territori de la qual es trobe el centre a què opta el candidat i haurà de ser presentada en la dita Direcció Territorial d'Educació. Aquells candidats que opten a més d'un centre hauran de presentar una sol·licitud en cada una de les direccions territorials corresponents.  
Base sexta. Finalitzat el termini de presentació de sol·licituds, per cap concepte s'alterarà la petició.   
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per tal motiu lesionats els seus interessos i drets.  
Una vegada transcorregut el termini de presentació d'instàncies, no serà possible desistir de les sol·licituds efectuades.   
Les destinacions adjudicades seran irrenunciables.  
IV. Altres normes  
Base sèptima. El termini de presentació d'instàncies serà de deu dies hàbils a comptar de l'endemà de la publicació d'esta convocatòria en el Diari Oficial de la Comunitat Valenciana.  
Base octava. Totes les condicions i requisits que s'exigixen en esta convocatòria s'han de tindre complits o reconeguts en la data de terminació del termini de presentació d'instàncies.  
Base novena. Per a l'adjudicació dels destins cada director territorial nomenarà una comissió de selecció formada per president, secretari i tres vocals. Per cada membre de la comissió es nomenarà un suplent. La composició de la comissió de selecció, amb els seus suplents, es farà pública en els taulers d'anuncis de les direccions territorials d'Educació.  
Els membres de les comissions de selecció estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Base deu. Examinats els requisits dels candidats per a participar en el procediment de selecció, i acceptada la seua participació, els candidats seran citats a una entrevista en què seran valorats per la comissió corresponent, a la vista del currículum presentat i atenent als mèrits del candidat en relació amb el maneig de les tecnologies de la informació i de la comunicació, i l'experiència prèvia en projectes d'innovació, així com el seu domini de l'anglés.   
Base onze. Les comissions de selecció elevaran les seues valoracions al director territorial d'Educació corresponent, qui formularà la proposta d'adjudicació de llocs en comissió de servicis al director general de Personal.  
Base dotze. La Direcció General de Personal, a proposta de la direcció territorial corresponent, publicarà la llista provisional d'adjudicació de destinacions en comissió de servicis en els taulers d'anuncis dels servicis centrals i direccions territorials de la conselleria d'Educació.   
Els sol·licitants disposaran d'un termini de cinc dies comptats a partir de l'endemà de la publicació de l'esmentada llista per a presentar reclamacions en les direccions territorials d'Educació, sense que puguen presentar-se documents addicionals als que van acompanyar la seua sol·licitud.   
Transcorregut el dit termini i una vegada examinades les reclamacions presentades, es publicarà la resolució incloent la llista definitiva d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació.  
Base tretze  
La destinació adjudicada s'exercirà durant el curs escolar 2009/2010 i serà prorrogable anualment fins un màxim de tres anys, amb un informe previ favorable de la direcció del centre/de la Inspecció Educativa.  
DISPOSICIÓ FINAL  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del director general de Personal d'esta Conselleria en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Jutjat Contenciós Administratiu de València en el termini de dos mesos des de l'endemà de la publicació.  
València, 25 de juny de 2009.- El director general de Personal: David Barelles Adsuara.  
Annex I/Anexo I  
Sol·licitud de participació en el procés de selecció per a la provisió de llocs de treball de mestres   
d'Educació Infantil en centres inclosos en el programa experimental plurilingüe a la Comunitat Valenciana  
Solicitud de participación en el proceso de selección para la provisión de puestos de trabajo de maestros   
de Educación Infantil en centros incluidos en el programa experimental plurilingüe en la Comunitat Valenciana  
DADES PERSONALS/ DATOS PERSONALES  
  
DADES PROFESSIONALS/DATOS PROFESIONALES  
  
CENTRE SOL.LICITAT / CENTRO SOLICITADO  
  
A la present sol·licitud ha d'adjuntar-se un currículum junt amb la documentació acreditativa dels mèrits al·legats en el mateix.  
A la presente solicitud debe adjuntarse un currículum junto con la documentación acreditativa de los méritos alegados en el mismo.  
En......................., a ........ de ..................... de 2009.  
FIRMA DEL SOL.LICITANT / FIRMA DEL SOLICITANTE  
DIRECTOR TERRITORIAL D'EDUCACIÓ DE .............................................................  
DIRECTOR TERRITORIAL DE EDUCACIÓN DE ........................................................